Zápis zo zasadnutia výboru Slovenskej spoločnosti pre poľnohospodárske, lesnícke, potravinárske a veterinárske vedy pri SAV zo dňa 19.11.2025, konaného online cez aplikáciu Microsoft Teams
Prítomní: podľa prezenčnej listiny
P r o g r a m 
1. Otvorenie
2. Kontrola uznesení
3. Plnenie plánu  práce za rok 2025
4. Príprava Bulletinu za rok 2025
5. Plán práce na rok 2026 
6. Rôzne 
 
K bodu 1
Zasadnutie otvoril a viedol predseda prof. Ing. Jozef Golian, Dr. Zasadnutia sa zúčastnilo 10 členov výboru spoločnosti z 15-tich. 
Ospravedlnení: doc. Ing. Michal Rolinec, PhD., Mgr. Katarína Adamčíková, PhD., Ing. Jozef Váľka, CSc., Ing. Ladislav Staruch, PhD., RNDr. Emil Fulajtár, PhD., Ing. Pavol Mezei, PhD.

K bodu 2:

Uznesenie 1, 2 zo 1.9.2024 platia trvalo, uznesenie č. 4, 5 bolo splnené, uznesenie č. 3 sa predlžuje do 8.12.2025. 
 
K bodu 3:
Predseda spoločnosti informoval o aktivitách, ktoré sa realizovali prezenčnou formou a ktoré boli vyúčtované z príspevku SAV. Na akcie bolo pridelených spolu 1 070 € z celkovo žiadaných 6 030 €. Zo 16-tich akcií neboli financované 2 z nich. Finančné prostriedky boli vyčerpané všetky a bol pripravený prehľad čerpania finančných prostriedkov aj s dátumami vystavenia faktúr. Financovanie jednotlivých aktivít je pomerne rozdielne a neodvíja sa od počtu účastníkov, tradície konania akcie resp. od jeho celospoločenského významu.

K bodu 4
V súvislosti s prípravou Bulletinu za rok 2025  je potrebné v rámci sekcií spracovať jednotlivé aktivity za rok 2025 podľa štruktúry z predchádzajúceho roku. Do Bulletinu je potrebné zahrnúť všetky aktivity sekcií ako aj jej jednotlivých členov vrátane tých, ktoré sa nerealizovali resp. boli zlúčené s inými aktivitami. Odborné príspevky za jednotlivé sekcie spracujú: doc. Sobocká, Ing. Kolarič, prof. Marcinčák, prof. Gálik, Mgr. Adamčíková.

K bodu 5
Plán práce na rok 2026 je potrebné pripraviť vo forme tabuliek, ktoré budú súčasťou rubriky plánu práce v Bulletine spoločnosti. Spracované budú samostatne do súboru excel a zaslané v stanovenom termíne vedeckému tajomníkovi SAV ako podklad pre pridelenie finančných prostriedkov na rok 2026. Menšie akcie (prednášky v rámci vedeckej kaviarne a pod.) je potrebné zastrešiť do jednej spoločnej akcie, pod jedným názvom a každá sekcia predloží max. 3 - 4 akcie na rok.

K bodu 6
Na návrh predsedu spoločnosti budú funkciu podpredsedu v nasledovnom funkčnom období vykonávať prof. MVDr. Slavomír Marcinčák z veterinárskej sekcie,, PhD. a Ing. Lukáš Kolarič, PhD., z potravinárskej sekcie. Funkciu tajomníka bude vykonávať doc. Ing. Michal Rolinec, PhD. z poľnohospodárskej sekcie.
Zostatok finančných prostriedkov na účte spoločnosti po Valnom zhromaždení je 4044,20 €.

Uznesenia č. 1
Zaslať podklady za činnosť jednotlivých pobočiek podľa schválených predispozícií z minulého roka
Termín: 10.12.2025                                                            Zodpovední:  predsedovia sekcií
Uznesenie č.2
Spracovať príspevok do Bulletinu  k aktuálnym problémom v jednotlivých sekciách. 
Termín: 10.12.2025                                                            Zodpovední:  predsedovia sekcií
Uznesenie č. 3
Zaslať podklady k plánu práce na rok 2025 podľa doterajšej  štruktúry.
Termín: 10.12.2025                                                            Zodpovední:  predsedovia sekcií
Uznesenie č.4
Propagovať úlohy a poslanie spoločnosti v médiách, na odborných a vedeckých podujatiach. 
Termín: trvalý                                           Zodpovední: všetci členovia výboru
Uznesenie č.5
Realizovať vyúčtovanie financovaných akcii do 10 dní po termíne konania akcie. Podklady pre vytvorenie faktúry je potrebné zasielať predsedovi spoločnosti. Faktúry budú platné len s podpisom predsedu spoločnosti.
Termín: trvalý                                                                Zodpovední:  organizátori akcií
Uznesenie č. 6
Realizovať všetky aktivity sekcií v zmysle „Manuálu povinnosti predsedov sekcií“ za dodržania ich obsahovej náplne a definovaných termínov ich plnenia
Termín: trvalý                                                                Zodpovední:  predsedovia sekcií                              

Termín nasledujúceho výboru v poslednom januárovom, resp. prvom februárom týždni bude včas upresnený.

V Nitre                                  dňa  19.11.2025
                                                                                           prof. Ing. Jozef Golian, Dr.
                                                                                                predseda SSPLPV